
ΚΕΝΤΡΙΚΗ ΕΝΩΣΗ 

ΔΗΜΩΝ ΕΛΛΑΔΑΣ
Π Ρ Α Κ Τ Ι Κ Ο

Συνεδρίασης του Διοικητικού Συμβουλίου της Κ.Ε.Δ.Ε.

της 23ης Οκτωβρίου 2012
Στην Αθήνα σήμερα, 23 Οκτωβρίου 2012, ημέρα Τρίτη και ώρα 12:00, συνήλθε σε  συνεδρίαση το Διοικητικό Συμβούλιο της Κ.Ε.Δ.Ε., ύστερα από πρόσκληση του Προέδρου της κ. Κώστα Ασκούνη, Δημάρχου Καλλιθέας και υπό την προεδρία του. 

Κατά τη συνεδρίαση παρέστησαν οι Δήμαρχοι: Δανιηλίδης Συμεών Νεάπολης-Συκεών, Ιωακειμίδης Γεώργιος Νίκαιας-Αγ.Ι.Ρέντη, Καλλίρης Κων/νος Ζωγράφου, Καμίνης Γεώργιος Αθηναίων, Καρύδας Απόστολος Σιντικής, Κοιμήσης Απόστολος Αμφιλοχίας, Κουράκης Ιωάννης Ηρακλείου, Κοτρωνιάς Γεώργιος Λαμιέων, Κυρίζογλου Λάζαρος Αμπελοκήπων-Μενεμένης, Λυμπέρης Ιωάννης Ήλιδας, Μαλούτας Λάζαρος Κοζάνης, Μαραβέλιας Δημήτριος Χαϊδαρίου, Ουσουλτζόγλου-Γεωργιάδη Χαρίκλεια Βέροιας, Παπαγγελής Νικόλαος Λεβαδέων, Πετρίδης Γεώργιος Κομοτηνής, Τσιαντής Δημήτριος Λίμνης Πλαστήρα και οι Δημοτικοί Σύμβουλοι: Βιρβιδάκης Κυρίακος Χανίων, Θεοδωρακόπουλος Ιωάννης Λυκόβρυσης-Πεύκης, Καλογερόπουλος Δημήτριος Αιγάλεω, Καλογερόπουλος Δημήτριος Αιγιαλείας, Καραγιάννης Ιωάννης Λαγκαδά, Λύτρας Ιωάννης Ξηρομέρου, Μουράτογλου Ιωάννης Έδεσσας, Μπαρμπάκος Ευάγγελος Καλλιθέας, Προβατάς Φώτιος Αθηναίων, Σιώμος Βλάσσης Πεντέλης, Τζόκας Σπυρίδων Καισαριανής.
Απόντες οι Δήμαρχοι: Αργειτάκος Σταύρος Σπάρτης, Μπουτάρης Ιωάννης Θεσσαλονίκης και Τζανακούλης Κων/νος Λαρισσαίων.   

Αφού διαπιστώθηκε η απαρτία του Σώματος και γενομένης συζητήσεως, πάρθηκε η παρακάτω απόφαση:

.........................................................................................................................................
Απόφαση 121η
ΘΕΜΑ: 
Θέματα αρμοδιότητας Επιτροπής Κοινωνικής Πολιτικής, Απασχόλησης και Αλληλεγγύης: α) Πρόγραμμα κατ’ οίκον φροντίδας, β) Πρόγραμμα Εναρμόνιση οικογενειακής και Επαγγελματικής ζωής και γ) Κέντρα Πρόληψης.

Το Διοικητικό Συμβούλιο της ΚΕΔΕ άκουσε εισήγηση από τους κ.κ. Σ Δανιηλίδη και Β. Σιώμο, Πρόεδρο και Αντιπρόεδρο της Επιτροπής Κοινωνικής Πολιτικής, Απασχόλησης και Αλληλεγγύης της ΚΕΔΕ αντίστοιχα, σχετικά με το ανωτέρω θέμα, και αφού έλαβε υπόψη του το ενημερωτικό σημείωμα της Επιτροπής,

ύστερα από διαλογική συζήτηση,

Αποφασίζει ομόφωνα

Εγκρίνει τις προτάσεις της Επιτροπής Κοινωνικής Πολιτικής, Απασχόλησης και Αλληλεγγύης, ως κάτωθι:

Α) 
«Πρόγραμμα «Βοήθεια στο σπίτι» και «Πρόγραμμα κατ’οίκον φροντίδας συνταξιούχων»
· Μείωση του ορίου ηλικίας των μη αναπήρων από 78 σε 65 έτη.

· Αύξηση του ατομικού εισοδήματος σε 12.000,00 € ετησίως και σε περίπτωση ζεύγους ηλικιωμένων σε 20.000,00 €.
· Μείωση του ποσοστού αναπηρίας  που απαιτείται για την ένταξη στο πρόγραμμα από 67% σε 50%.
· Η αποζημίωση ανά οφελούμενο να ανέρχεται στα 150 € μηνιαίως.
· Η αποζημίωση για τα ΑΜΕΑ, λόγω της ανάγκης για καθημερινή και ποικίλη υποστήριξη, η οποία διπλασιάζει και το κόστος παροχής υπηρεσιών, να είναι διπλάσια της αποζημίωσης που θα οριστεί για τα μη ΑΜΕΑ.

· Να μπορούν να ενταχθούν από την αρχή, και όχι σε επόμενο χρόνο όπως αναφέρει η πρόσκληση, ως ωφελούμενοι και οι συνταξιούχοι που έχουν συμπληρώσει το 78 έτος της ηλικίας τους χωρίς να απαιτείται πιστοποιημένο ποσοστό αναπηρίας 67% και άνω και να πληρούν σωρευτικά τα κριτήρια της πρόσκλησης.
· Να αφαιρεθεί το κριτήριο της διαβίωσης το οποίο θέτει ως προϋπόθεση να είναι και οι δύο σύζυγοι άνω των 78 ετών ή να έχουν αναπηρία άνω του 67%, με αποτέλεσμα να αποκλείονται από το πρόγραμμα χιλιάδες ωφελούμενοι και να εντάσσονται στο πρόγραμμα αυτοτελώς όλοι οι ηλικιωμένοι.
· Το ποσοστό αναπηρίας για ένταξη των ατόμων με αναπηρία ή χρόνια πάθηση στο Πρόγραμμα ανεξαρτήτου ηλικίας να μειωθεί στο 50% (και όχι στο 67% που προβλέπεται στην προαναφερθείσα Πρόσκληση). Το ποσοστό αναπηρίας 50% να αποτελεί κριτήριο κατάταξης και όχι κριτήριο αποκλεισμού. Αυτό σημαίνει ότι θα πριμοδοτείται μέσω αυξημένης μοριοδότησης η ένταξη των ατόμων με το υψηλότερο ποσοστό αναπηρίας, χωρίς όμως να αποκλείεται η συμμετοχή κανενός ατόμου με ποσοστό αναπηρίας από 50% και άνω. 

· Να μην τίθεται κανένα εισοδηματικό κριτήριο για τα άτομα με αναπηρία ή χρόνια πάθηση. Το εισοδηματικό κριτήριο να αποτελεί κριτήριο κατάταξης και όχι κριτήριο αποκλεισμού. Αυτό σημαίνει ότι θα πριμοδοτείται μέσω αυξημένης μοριοδότησης η ένταξη στο Πρόγραμμα των ατόμων με αναπηρία ή χρόνια πάθηση με το χαμηλότερο εισόδημα, δίχως όμως να αποκλείεται κανένα άτομο με αναπηρία ή χρόνια πάθηση εξαιτίας του δηλωθέντος εισοδήματός του. 

· Στα κριτήρια επιλογής ωφελουμένων με αναπηρία η οικογενειακή κατάσταση να αποτελεί μόνο κριτήριο κατάταξης. Για παράδειγμα να δίνεται προτεραιότητα στα άτομα με αναπηρία που είτε ο/η σύζυγος είτε κάποιο άλλο μέλος της οικογένειάς τους είναι άτομο με αναπηρία ή χρόνια πάθηση.
· Όχι μόνο να μην αποκλείονται από το Πρόγραμμα τα άτομα με αναπηρία που λαμβάνουν επίδομα απολύτου αναπηρίας ή εξωϊδρυατικό επίδομα ή οποιοδήποτε

άλλο βοήθημα συμπαράστασης, αλλά αντιθέτως να πριμοδοτείται μέσω αυξημένης μοριοδότησης η ένταξή τους στο Πρόγραμμα, δεδομένου ότι αυτά χρήζουν μεγαλύτερης φροντίδας και υποστήριξης και δη σε εικοσιτετράωρη βάση.
Το Πρόγραμμα οφείλει να δίνει προτεραιότητα στα άτομα με τις πιο βαριές αναπηρίες (όπως για π.χ. είναι τα άτομα με παραπληγία, τετραπληγία, σύνδρομο Down, αυτισμό, πολλαπλές αναπηρίες κ.λπ.).  

· Να συμπεριληφθούν μεταξύ των ωφελουμένων τα άτομα με αναπηρία ή χρόνια πάθηση με ποσοστό αναπηρίας από 50% και άνω, ανεξαρτήτου ηλικίας, που είτε είναι ανασφάλιστα είτε έμμεσα ασφαλισμένα.
· Η Επιτροπή εμμένει στη θέση της για τη διασφάλιση των θέσεων εργασίας του προσωπικού και τη συνέχιση της εργασίας τους στο νέο πρόγραμμα, με την ελάχιστη συγχρηματοδότηση από πόρους του ΕΣΠΑ. 

Β)
«Πρόγραμμα Εναρμόνιση οικογενειακής και Επαγγελματικής ζωής»
· Σχετικά με τα 2.000.000 € που δεν κατανεμήθηκαν στην Αττική από τη δεύτερη χρηματοδότηση των Βρεφονηπιακών Σταθμών, να δοθούν πρωτίστως στα ΚΔΑΠ-ΜΕΑ.

Σχετικά με την αναθεώρηση του ΕΣΠΑ:

· Να προβλεφθεί από τώρα η χρηματοδότηση για το πρόγραμμα της Εναρμόνισης  με το ποσό των 900.000.000 € για τα επόμενα τρία έτη.
· Οι μεταφερόμενοι πόροι από το Ε.Π. Διοικητική μεταρρύθμιση να μην αφορούν   δράσεις που προβλέπονται για την Τ.Α.

Για την υλοποίηση του προγράμματος την τρέχουσα περίοδο 2012-2013:
· Να καλυφθούν κατά προτεραιότητα τα ΚΔΑΠ-ΜΕΑ για όλη την Ελλάδα.
· Να μεταφερθεί το ποσό των 50.000.000 Ευρώ, για την κάλυψη όλων των πιστοποιημένων θέσεων των Δομών με προτεραιότητα στις Περιφέρειες Στερεάς Ελλάδος και Ν. Αιγαίου.

· Η Επιτροπή Παρακολούθησης του Ε.Π. «Ανάπτυξη Ανθρώπινου Δυναμικού» να συνεδριάσει σε ολομέλεια και όχι δια περιφοράς, όπως γίνεται μέχρι σήμερα

Γ)
Κέντρα Πρόληψης
(
Να καταβληθούν τα οφειλόμενα ποσά των προηγούμενων ετών 2010, 2011, 2012 από το Υπουργείο Εσωτερικών (ΚΑΠ) τα οποία έχουν ήδη παρακρατηθεί και από το Υπουργείο Υγείας.

..………………………………………………………………………………………….………
ΓΙΑ ΤΟ ΔΙΟΙΚΗΤΙΚΟ ΣΥΜΒΟΥΛΙΟ

Ο Γενικός Γραμματέας της Κ.Ε.Δ.Ε.

Απόστολος Κοιμήσης

Δήμαρχος Αμφιλοχίας

Ο Γενικός Διευθυντής της Κ.Ε.Δ.Ε.

Παναγιώτης Βασιλείου
